கேள்வி: பள்ளிக்கூடம் பற்றி தகவல் சொல்.
பதில்: படிமம்:பள்ளிக்கூடம்.JPG பள்ளிக்கூடம், பள்ளி அல்லது பாடசாலை (school) என்பது ஆசிரியர்களின் வழிகாட்டுதலின் கீழ் மாணவர்களுக்குக் கல்வி வழங்குவதனை நோக்கமாகக் கொண்டு, போதுமான கற்றல் இடம், கற்பித்தல் சூழலுடன் கூடிய கல்வி நிறுவனம் மற்றும் கல்வி நிறுவனக் கட்டிடக்கலை குறிப்பதாகும். பெரும்பான்மையான நாடுகளில் முறையான கல்வி முறைகள் உள்ளன. இது சில இடங்களில் கட்டாயக் கல்வி. அரசு மற்றும் தனியாரின் கல்விக் கூடங்களின் மூலம் மாணவர்கள் கல்வி பயில்கின்றனர். இந்தப் பள்ளிகளுக்கான பெயர்கள் நாட்டுக்கு நாடு வேறுபடுகின்றன . ஆனால் பரவலாக சிறு குழந்தைகளுக்கான தொடக்கப் பள்ளி, ஆரம்பக் கல்வியை முடித்த இளைஞர்களுக்கான இடைநிலைக் கல்வி இதில் அடங்கும். உயர் கல்வி கற்பிக்கப்படும் ஒரு நிறுவனம் பொதுவாகக் கல்லூரி அல்லது பல்கலைக்கழகம் என்று அழைக்கப்படுகிறது. கின்டர்கார்ட்டின் அல்லது பாலர் பள்ளிகள் பரவலாக இளம் குழந்தைகளுக்கு (பொதுவாக 3 முதல் 5 வயது வரை) சில பள்ளிப் படிப்புகளை வழங்குகிறது. பல்கலைக்கழகம், தொழிற்கல்விப் பள்ளி, கல்லூரி ஆகியவை மேல்நிலைப் பள்ளிக்குப் பிறகு கல்வி கற்க வகை செய்கிறது. பொருளாதாரம் அல்லது நடனம் போன்ற ஒரு குறிப்பிட்ட துறைகளைக் கற்பிக்கவும் சில பள்ளிகள் இருக்கலாம். மாற்று பள்ளி பாரம்பரியமற்ற பாடத்திட்டத்தையும் முறைகளையும் வழங்கலாம். அரசு சாரா பள்ளிகள், தனியார் பள்ளி என்றும் அழைக்கப்படுகின்றன. இவை, கூடுதலான கல்வித் தேவைகளை வழங்குவதற்கு உதவுகிறது. பிற தனியார் பள்ளிகள் சமய இரீதியாகவும் இருக்கலாம், அதாவது கிறிஸ்தவப் பள்ளிகள், குருகுல (இந்துப் பள்ளிகள்) மதராசா (அரபுப் பள்ளிகள்) ஹவ்சாஸ் (ஷியா முஸ்லீம் பள்ளிகள்) யெஷிவாஸ் (யூதப் பள்ளிகள்) , பிற பள்ளிகள் மாணவர்களைத் தனித்து வளர்க்க முற்படுகின்றன.
கேள்வி: பள்ளிக்கூடம் - இந்தியாவில் பள்ளிப்படிப்பு பற்றி விளக்கவும்.
பதில்: இந்தியாவில் கீழ்நிலைப் பாலர் வகுப்பு (Lower Kinder Garden), மேல்நிலைப் பாலர் வகுப்பு (Upper Kinder Garden), மற்றும் ஒன்று முதல் ஐந்தாம் வகுப்பு வரை ஆரம்பப் பள்ளி, 6 முதல் 8 வகுப்பு வரை நடுநிலைப்பள்ளி, 9-ஆவது மற்றும் 10-ஆவது வகுப்புகள் உயர்நிலைப்பள்ளி, 11 மற்றும் 12-ஆம் வகுப்புகள் மேல்நிலைப்பள்ளி என 14 ஆண்டுகள் பாடசாலையில் கல்வி கற்பிக்கப்படுகின்றது.
கேள்வி: பள்ளிக்கூடம் - இலங்கையில் பள்ளிப்படிப்பு பற்றி தகவல் சொல்.
பதில்: இலங்கையில் தரம் 1 முதல் தரம் 13 வரை பாடசாலைக் கல்வி போதிக்கப்படுகிறது.